**Elektronisk søknad om politiattest**

**Er du over 18 år er det enklest for deg å søke om politiattest på nett. Har du nettbank, kan du bruke samme pålogging for å sende søknad om politiattest . Her følger informasjon om hvordan du gjør det. For deg som ikke kan søke på nett, finnes informasjon nederst i denne artikkelen.**

**For english information scroll down**

1. **Logg inn**Logg inn med MinID, BankID, Buypass eller Commfides.
**Dette bekrefter hvem du er, og du skal derfor ikke legge ved kopi av legitimasjon.**
2. **Valg av formål**
Velg rett formål fra nedtrekksliste i skjema.
**Spørsmål om formål retter du til arbeidsgiver / den som krever politiattesten.**
3. **Bekreftelse på formål** (det eneste vedlegget ved nettsøknad)  **-** Du kan skanne eller ta bilde av bekreftelsen hvis du ikke har den digitalt.
**-** Sjekk at filen er lett å lese før du sender den ved søknaden din.
- Følgende filformater er tillatt: docx, doc, pdf, jpg, jpeg, png, tiff, tif.
- Filen må ikke være større enn 4 MB (4194304 Bytes).
- Noen formål trenger ikke bekreftelse. Du får da ikke valget om å legge ved fil.

**For arbeidsgiver/organisasjon:**
Til hjelp for arbeidsgiver / organisasjon er det laget en mal for bekreftelse på formål som kan brukes. Denne kan lastes ned her: [Mal for bekreftelse på formål](https://www.politi.no/vedlegg/lokale_vedlegg/politidirektoratet/Vedlegg_2716.pdf).
4. **Luftfartstilsynet**
Du må skrive følgende i merknadsfeltet i skjema: **"Jeg samtykker i at uttømmende politiattest sendes direkte til Luftfartstilsynet".**
5. **Teknisk informasjon**Løsningen fungerer best med de **nyeste** versjonene av Internet Explorer, Firefox, Chrome eller Safari.

Sitter du bak en brannmur eks. på arbeidsplassen, kan det oppstå problemer med opplasting av filen.

[Du finner nettsøknad ved å følge denne lenken.](https://attest.politi.no/)

**Frivillige organisasjoner**Merk deg at fra 1. juli 2014 bortfalt det særskilte søknadsskjemaet for deg som skal ha verv eller oppgaver for frivillige organisasjoner. Du kan nå søke elektronisk og legge ved bekreftelse på formålet som du får av organisasjonen.  [Her finner du skjema som kan brukes av organisasjonen for å gi deg slik bekreftelse.](https://www.politi.no/vedlegg/lokale_vedlegg/politidirektoratet/Vedlegg_2716.pdf) Dette laster du opp som vedlegg til søknaden din.

**Ikke-elektronisk søknad om politiattest**
Er du under 18 år eller av andre grunner ikke har mulighet til å søke om politiattest elektronisk? Da finner du informasjon om framgangsmåte ved å[følge denne lenken.](https://www.politi.no/tjenester/politiattest/hvor_skal_soknad_om_politiattest_sendes)